laion/Wikipedia-Exotic huggingface dataset:
סיפור מיניבר

סיפור מיניבר (באנגלית: The Miniver Story) הוא סרט קולנוע אמריקאי משנת 1950 עם גריר גרסון ווולטר פידג'ן בתפקידים הראשיים. זה סרט המשך ל"גברת מיניבר", אך בניגוד לו הוא לא זכה בפרסים והיה כישלון כלכלי. משפחת מיניבר מיוצגת גם בסרט ההמשך פרט לבן הבכור וין (ריצ'רד ניי, שהיה אז בעלה השני של גרסון) שלא מופיע ולא מוזכר בו, ייתכן בגלל גרושיהם של ניי וגרסון. העלילה תוארת בקריינות של וולטר פידג'ון בצורת פלשבקים. הסרט מתחיל ביום הניצחון באירופה בלונדון, המונים חוגגים ברחובות. קיי מיניבר (גריר גרסון) מגיעה לעיר לשם בדיקה רפואית. היא גרה בעיירה קטנה ליד לונדון שבה נערכת מסיבת פרידה לחיילים החוזרים לארצם. קצין פולני (פיטר פינץ') מברך את האנגלים באנגלית ופולנית על ניצחונם במלחמה. קיי נפרדת ממפקד החיילים, ספייק (ג'ון הודיאק), החוזר לארצות הברית. במשך המלחמה היו ביניהם יחסי אהבה אפלטוניים והוא רצה להיפרד מאשתו בארצות הברית בגלל אך קיי נפרדת ממנו כי היא נאמנה למשפחתה. לבית המשפחה חוזרים קלמנט "קלם" משירות צבאי באירופה, הבת ג'ודי (קאתי אודונל) משירות בקהיר והבן הצעיר טובי (ג'יימס פוקס) חוזר מארצות הברית לשם נשלח במלחמה. ג'ודי התאהבה בעת שירותה בקהיר, בקצין סטיב ברונסוויק (ליאו גן) המבוגר ממנה ופרוד מאשתו. זה לא מוצא חן בעיני ההורים. קיי נוסעת ללונדון, נפגשת עם סטיב ומשכנעת אותו כי בינו ובין פרודתו יש הרבה יותר מאשר עם ג'ודי והוא משתכנע. באותו יום היא מתבשרת על ידי הרופא שיש לה מחלה קשה וכי אורך חייה בין חצי שנה לשנה. היא לא משתפת את סודה עם קלם. קלם ממשיך את עבודתו כמהנדס. משרדו ממוקם בשכונה בלונדון שבה עדיין בתים חרבים מהפצצות הגרמנים זה מדכא אותו והוא מסכים להצעה לתכנן בברזיל מיזם גדול. קיי משכנעת אותו להישאר באנגליה ומעבירה את משרדו למקום יותר מרכזי והומה במרכז לונדון. ג'ודי כועסת ומתפרצת על קיי שחיבלה ביחסייה עם סטיב אבל קיי מגלה לה על יחסיה עם הקצין האמריקאי שהתאהב בה ורצה להיפרד למענה מאשתו וקיי סירבה לו. ג'ודי מתפייסת עם אמה וכולם יוצאים למסיבה בה מפגישים ההורים את ג'ודי עם הבחור הצעיר פול טובי העובד כמהנדס במשרדו של קלם והם מחליטים להתחתן. קיי מגלה את מחלתה לקלם, משימתה הושלמה - ג'ודי נישאת לפול והיא מצליחה להיות נוכחת בחתונה וקלם נשאר באנגליה. היא מתה חדשים אחדים לאחר מכן. מדיה וקבצים בנושא סיפור מיניבר בוויקישיתוף "סיפור מיניבר", במסד הנתונים הקולנועיים IMDb (באנגלית) "סיפור מיניבר", באתר AllMovie (באנגלית) "סיפור מיניבר", במסד הנתונים הקולנועיים KinoPoisk (ברוסית) קדימון לסיפור מיניבר, באתר יוטיוב סיפור מיניבר, באתר TCM
כמה ימים בחייו של א.א. אובלומוב

כמה ימים בחייו של א.א. אובלומוב (ברוסית: Несколько дней из жизни И. И. Обломова) הוא סרט דרמה סובייטי בבימויו של ניקיטה מיכאלקוב משנת 1979. הסרט הוא עיבוד לחלקים מתוך הרומן אובלומוב מאת איוואן גונצ'רוב. העלילה מתרחשת במאה ה-19 ועוקבת אחר חייו של פקיד ציבור בדימוס, בשנות השלושים לחייו, המתבשר מחד שעליו לעזוב את דירתו ומאידך שההכנסות מאחוזתו הקטנה עומדות להצטמצם. הדמות הראשית היא כה אנושית עד שאפשר לכנות את דרך חייה כחולנית או פשוט כאובלומוביזם. אבל אובלומוב אינו סטריאוטיפ אלא משקף תכונות אנושיות כמו חמקנות, פחד ממחויבות לחיים או חרדה מפני דחייה. "כמה ימים בחייו של א.א. אובלומוב", במסד הנתונים הקולנועיים IMDb (באנגלית) "כמה ימים בחייו של א.א. אובלומוב", באתר AllMovie (באנגלית) "כמה ימים בחייו של א.א. אובלומוב", באתר Rotten Tomatoes (באנגלית) "כמה ימים בחייו של א.א. אובלומוב", במסד הנתונים הקולנועיים KinoPoisk (ברוסית) https://www.rottentomatoes.com/m/oblomov
רוכוע

רוכוע (בערבית: رُكوع, בתעתיק מדויק: רֻכּוּע) הוא מושג באסלאם המתייחס לפעולת הקידה בתפילה הסטנדרטית, הנקראת "צלאה" (הגייה מקורבת בעברית: "סָלָא"). הרוכוע הוא למעשה קידה שקד המוסלמי בעת תפילתו, לאחר שסיים לקרוא חלק מהקוראן, כחלק מהתפילה. הרוכוע מתבצע על ידי כך שהמתפלל מתכופף קדימה עד שהידיים שלו מונחות על הברכיים. הוא נשאר בתנוחה הזאת ומשבח את אללה, בדרך כלל על ידי חזרה משולשת על המילים "ישתבח ריבוני העצום". לפי האימאם אל-ע'זאלי, כאשר המוסלמי משתחווה, הוא מחדש את כניעותו וענוותנותו, בשאיפה לשכלל את הרגשתו הפנימית באמצעות מודעות רעננה לערכו, ולחוסר חשיבותו לפני הכוח והגדולה של אלוהיו. מדיה וקבצים בנושא רוכוע בוויקישיתוף Panutan.com, panutan.com Wikidocumentaries, wikidocumentaries-demo.wmflabs.org Imam al-Ghazali, Inner Dimensions of Islamic Worship, Kube Publishing Ltd, 29 ביוני 2012, ISBN 978-0-86037-516-6. (באנגלית)
Wobble Up

Wobble Up (בעברית: התנדנד/י) הוא סינגל שהוקלט על ידי הזמר האמריקאי כריס בראון, בשיתוף הראפרית הטרינידדית ניקי מינאז' והראפר האמריקאי ג'י-איזי. השיר יצא לאור ב-18 באפריל 2019, כסינגל התשיעי מתוך אלבום האולפן התשיעי של בראון, Indigo, על ידי חברת התקליטים RCA רקורדס. השיר הוא שיר באונס (אנ') שנכתב על ידי כריס בראון, ניקי מינאז', ג'י-איזי וג'יי. אר. רותם, והופק על ידי רותם. השיר מכיל דגימה מתוך שירה של הראפרית המנוחה, שהייתה חתומה בחברת התקליטים של מינאז' קאש מאני רקורדס, מגנוליה שורטי, "Monkey on tha D$ck". השיר הוא שיתוף הפעולה השביעי של בראון ומינאז' יחד, והשלישי שלו יחד עם ג'י איזי. השיר מדבר על ריקוד הטוורק. הווידאו קליפ הנלווה שצולם לשיר הועלה לערוץ היוטיוב של בראון ב-20 במאי 2020. בקליפ משתתף גם הראפר האמריקאי טייגה. נכון ליוני 2020, מונה הצפיות של הקליפ עומד על כ-63 מיליון. סרטון השיר "Wobble Up" באתר יוטיוב כריס בראון, ניקי מינאז', ג'י-איזי, ג'יי אר רותם SMF, “Wobble Up” by Chris Brown (Ft. Nicki Minaj & G-Eazy), Song Meanings and Facts, ‏2019-04-19 (באנגלית) Christopher Weston, Who directed Chris Brown Wobble Up? The similarities causing friction!, HITC, ‏2019-05-22 (באנגלית) Chris Brown Taps Nicki Minaj & G-Eazy For "Wobble Up", HotNewHipHop (באנגלית) Chris Brown - Wobble Up (Official Video) ft. Nicki Minaj, G-Eazy, סרטון באתר יוטיוב (אורך: 3:41) Chris Brown 'Wobble Up' Video Feat. Nicki Minaj & G-Eazy: Watch, Billboard, ‏2019-05-20 Video: Chris Brown feat. Nicki Minaj & G-Eazy – 'Wobble Up', Rap-Up (באנגלית)
ג'יימס רנוויק ברוואורט

ג'יימס רנוויק ברוואורט (באנגלית: James Renwick Brevoort;‏ 20 ביולי 1832 – 15 בדצמבר 1918) היה אמן אמריקאי, הידוע בנופיו שצוירו בסגנון אסכולת נהר הדסון. ברוואורט נולד ביונקרס, ניו יורק למשפחה עשירה עם היסטוריה של מעורבות באומנות ובארכיטקטורה. את ילדותו העביר באזור הברונקס, שבזמנו היה בעיקר אזור כפרי. בהמשך למסורת המשפחתית, לקח ג'יימס את לימודי האדריכלות בשנת 1850 עם בן דודו ג'יימס רנוויק, ג'וניור, מעצב קתדרלת סנט פטריק, ניו יורק והמכון הסמיתסוני בוושינגטון הבירה. הוא זכה בתעודה באדריכלות מאוניברסיטת ניו יורק בשנת 1854, אך בשלב מסוים בשנות ה-50 של המאה ה-19 העניין שלו עבר לציור מסורתי. ברוואורט הציג את עבודתו הראשונה באקדמיה הלאומית לעיצוב בשנת 1856 ונבחר כחבר עמית שם בשנת 1861. נופיו של ברוואורט בשנות ה-50 וה-60 של המאה ה-19 מציגים את הסימנים הסגנוניים של אסכולת נהר ההדסון: נוף בתיאור ריאלי ופרטים רבים, עם דגש על אור. הנושאים המועדפים עליו היו הגבעות, השדות והנהרות של מחוז רוקלנד ווסטצ'סטר בניו יורק, ונהר הפירינגטון בקונטיקט, אם כי הוא נסע רחוק יותר כדי לתפוס את השטח ההררי והחופי של ניו אינגלנד. ציורים בפורמט לרוחב אצלו רבים מאוד. מה שאיפשר לו להדגיש את ההיבטים השלווים, האופקיים יותר של סצנה כדרך האסכולה. בשנת 1861 נבחר ברווארט לאקדמיה הלאומית לעיצוב כחבר, והפך לחבר מן המניין בשנת 1863. 1873 סימנה נקודת מפנה בקריירה של ג'יימס. לאחר מות אשתו הראשונה התחתן עם מארי לואיז בסקום, אמנית מוכשרת בבית הספר הלאומי לאקדמיה. הוא גם מכר מכירה פומבית של כל תכולת הסטודיו שלו - למעלה מ-150 נופים, כולל יצירות שהשיג מחבריו האמנים אלכסנדר הלוויג וויאנט, ויליאם הארט, ג'רווי מקנטיי וג'ורג' איננס. אז הוא ואשתו החדשה נסעו לאירופה. ברווארט התבסס בפירנצה, איטליה עם אמנים אמריקאים אחרים, אך נסע רבות באירופה. כמו רוב האמנים באותה תקופה, הוא רשם נופים והאנשים בהם הוא פגש, אסף חומר לציורים חדשים. הוא ללא ספק השתתף בתערוכות של אמנים אירופאים. ייתכן כי ברוואורט נחשף לאנשי אסכולת ברביזון בתקופה זו. כשחזר לאמריקה בשנת 1880 לאחר היעדרותו הממושכת, החל סגנונו של ברוואורט להשתנות. עבודותיו הפכו חשוכות יותר וצבועות בצורה רופפת יותר, בדגש על מצב רוח וצל, ברוח אסכולת ברביזון - התפתחות אומנותית ששיקפה את המגמה הכללית באמנות האמריקאית כאשר אסכולת נהר ההדסון ירדה בפופולריות. הוא צייר גם בצבעי מים, מדיום שחברו הטוב ועמיתו האמן סמואל קולמן דגל באמריקה. ברוואורט בנה את ביתו ביונקרס, ניו יורק, והמשיך לצייר בשנות העשרה של המאה העשרים, לאחר שזנח את סגנון אסכולת נהר הדסון. הוא עזר בהקמת האיגוד לאמנות יונקרס בשנותיו האחרונות. ברוואורט נפטר בביתו בשנת 1918. יחסית לאמנים אחרים של אסכולת נהר הדסון בתקופתו, עבודותיו של ג'יימס רנוויק ברווארט פחות ידועות. עם זאת, השילוב בין יכולת טכנית לאומנות שהציג בשיא תקופת אסכולת נהר הדסון, נחשב לאחת הדוגמאות הטובות ביותר באותו שלב של ציור נוף אמריקאי. מדיה וקבצים בנושא ג'יימס רנוויק ברוואורט בוויקישיתוף National Academicians | National Academy | National Academy Museum, web.archive.org, ‏2016-03-14 James Renwick Brevoort. Inside Eastern Point, Gloucester Bay. Los Angeles County Museum of Art., web.archive.org, ‏2012-04-06 New York Times Obituary The Works of James Renwick Brevoort, 1832-1918, American Landscape Painter: A Catalogue, Hudson River Museum, 1972. (באנגלית)
סמואל קולמן

סמואל קולמן (באנגלית: Samuel Colman;‏ 4 במרץ 1832 - 26 במרץ 1920) היה צייר אמריקאי, מעצב פנים וסופר, שזכור בזכות ציורי נהר ההדסון. נולד בפורטלנד, מיין. קולמן עבר לעיר ניו יורק עם משפחתו בילדותו. אביו פתח חנות ספרים, ומשך אליו קהל לקוחות שאולי השפיע על התפתחותו האמנותית של קולמן. על פי ההערכה, הוא למד זמן קצר אצל צייר אסכולת נהר הדסון, אשר דיורנד, והוא הציג את עבודתו הראשונה באקדמיה הלאומית לעיצוב בשנת 1850. בשנת 1854 פתח סטודיו משלו בעיר ניו יורק. בשנה שלאחר מכן הוא נבחר כחבר עמית באקדמיה הלאומית, עם החברות המלאה שהוענק בשנת 1862. ציורי הנוף שלו בשנות ה-50 וה-60 של המאה ה-19 הושפעו מאסכולת נהר הדסון, והדוגמה לכך הייתה "כרי דשא ופרחי בר בקונווי" (1856). הוא גם הצליח לצייר בסגנון רומנטי, שהפך לאופנתי יותר לאחר מלחמת האזרחים. אחת העבודות הידועות ביותר שלו, ואחת התמונות האיקוניות של אסכולת נהר ההדסון, היא "הסערה על ההדסון" (1866), באוסף המוזיאון האמריקני לאמנות סמיתסוניאן בוושינגטון הבירה. קולמן היה מטייל בלתי נלאה, ורבות מיצירותיו מתארות סצינות מערים ונמלים. הוא עשה את נסיעתו הראשונה לצרפת ולספרד בשנים 1860–1861, וחזר לסיור אירופי נרחב יותר בן ארבע שנים בראשית שנות השבעים של המאה ה-19, ובילה שם הרבה זמן באזורים ים תיכוניים. קולמן תיאר לעיתים קרובות את הנופים האדריכליים בהן הוא נפגש במסעותיו: נופי עיר, טירות, גשרים, קשתות ואמות מים מופיעים באופן בולט בציוריו. בשנת 1870 ושוב בשנות ה-80 של המאה ה-19 נסע למערב ארצות הברית וצייר נופים מערביים הדומים בהיקפם ובסגנונם לאלה של תומאס מורן. בעקבות מלחמת האזרחים, צבעי צבעי המים הפכו פופולריים יותר, כפי שהשתמש הם חברו עמיתו ג'יימס רנוויק ברוואורט. בשנת 1866, קולמן היה ממקימי האגודה האמריקאית לצבעי מים, והוא הפך לנשיאה הראשון משנת 1867 עד 1871. קולמן גם היה מיומן במדיום הליתוגרפיה. הוא היה חבר ותיק במועדון של ניו יורק, ופרסם תחריטים פופולריים המתארים סצנות אירופאיות. פעילותו האמנותית של קולמן הפכה למגוונת עוד יותר בסוף חייו. בשנות השמונים של המאה ה-19 עבד כמעצב פנים, ושיתף פעולה עם חברו לואיס קומפורט טיפאני על עיצוב בית הרטפורד של סמואל קלמנס, ובהמשך בבית השדרה החמישית של הנרי ולואיזין האמייר. הוא גם הפך לאספן מרכזי של חפצי נוי אסייתיים, וכתב שני ספרים על גאומטריה ואמנות, אחד מהם נקרא "האחדות ההרמונית של הטבע", השני "צורה פרופורציונלית". קולמן נפטר בעיר ניו יורק בשנת 1920. מדיה וקבצים בנושא סמואל קולמן בוויקישיתוף סמואל קולמן, באתר אנציקלופדיה בריטניקה (באנגלית) סמואל קולמן, באתר "Find a Grave" (באנגלית) American Paradise: The World of the Hudson River School, libmma.contentdm.oclc.org (באנגלית) More Information | A Finding Aid to the American Watercolor Society records, 1867-1977, bulk 1950-1970, www.aaa.si.edu (באנגלית)
Radio Ga Ga

"Radio Ga Ga" (בעברית: "רדיו גה גה") הוא שיר שנכתב ובוצע על ידי להקת הרוק הבריטית קווין. הוא נכתב על ידי מתופף הלהקה רוג'ר טיילור. השיר יצא לאור כסינגל בתור האיי-סייד של "I Go Crazy". השיר נכלל באלבום The Works ואלבומי האוסף Greatest Hits II ו-Classic Queen. הסינגל היווה הצלחה בינלאומית בשביל הלהקה, הגיע למקום ראשון ב־19 מדינות, מקום שני בבריטניה ו-16 בבילבורד הוט 100. הלהקה ביצעה את השיר כל הופעה מאז 1984, כולל הלייב אייד. ההשראה לשיר זה הגיעה כאשר רוג'ר טיילור שמע את בנו אומר את המילים "Radio Ga Ga" בזמן שהאזין לשיר ברדיו בזמן שהיה בלוס אנג'לס. לאחר ששמע את הביטוי, טיילור החל לכתוב את השיר כשנעל את עצמו בחדר עם סינתיסייזר רולנד ג'ופיטר ומכונת תופים. הוא חשב שזה יתאים לאלבום הסולו שלו, אבל כאשר הלהקה שמעה אותו, ג'ון דיקון כתב לשיר בס ופרדי מרקורי שר את הרצועה, מתוך מחשבה שזה יכול להיות להיט גדול. לאחר מכן טיילור נסע לחופשת סקי ונתן למרקורי ללטש את מילות השיר, ההרמוניה והעיבודים של השיר. ההקלטות החלו באולפני Record Plant בלוס אנג'לס באוגוסט 1983. ההקלטה כללה את הקלידן הקנדי פרד מנדל. מנדל תכנת את חלקי הסינט-בס המקושרים. ההקלטה מציגה שימוש בולט ב־vokoder VP330 +. קו הבס הופק על ידי רולנד ג'ופיטר 8, תוך שימוש בארפגיגטור המובנה. הקליפ המוזיקלי של דייוויד מלט לשיר מציג סצינות מסרט המדע הבדיוני האקספרסיוניסטי הגרמני משנת 1927 מטרופוליס וצולם באולפני קרלטון טלוויזיה ובאולפני שפרטון, לונדון, בנובמבר 1983. הוא מציג את הלהקה במכונית שטסה מעל הכותרת. העיר ובהמשך ביצע את השיר מול מעמד הפועלים בעיר, שזור במשפחה בחדר האוכל שלהם מאזינים לרדיו כשהם חובשים מסכות גז. לשיר הסולו "Love Kills" של פרדי מרקיורי נעשה שימוש בגרסתו המשוחזרת של ג'ורג'יו מורודר לסרט, ובתמורה קיבלו קווין את הזכויות להשתמש בקטעים ממנו בסרטון "Radio Ga Ga" שלהם. עם זאת, קווין נאלצה לקנות זכויות ביצוע על הסרט מהממשלה המזרח גרמנית הקומוניסטית, שהייתה באותה עת בעלת זכויות היוצרים. בסוף הקליפ מופיעות המילים "תודה למטרופולין". הסרטון כולל גם קטעי וידאו מסרטוני פרומו קודמים של קווין. שם האלבום רדיו בלה בלה משנת 1994 הוא בהשראת שם השיר. זמרת הפופ האמריקאית ליידי גאגא לקחה את שם הבמה שלה משם השיר. מידע על היצירה "Radio Ga Ga" באתר מיוזיק בריינז גרסאות נוספות ל"Radio Ga Ga" באתר SecondHandSongs Official YouTube videos: original music video, Big Spender/ Radio Ga Ga (Live At Wembley), Queen + Paul Rodgers, at Freddie Mercury Tribute Concert Lyrics from Queen official site: lyrics from Live Magic version, lyrics from Live at Wembley '86 version. Radio Ga Ga performed by Prisoners in the Cebu Provincial Detention and Rehabilitational Centre Stereo Review. Vol. 49. CBS Publications. 1984. p. 76. Radio Gaga (the single), a skillful merger of contemporary synth-pop and old-time Brill Building panache "'The Works': Giving Their All In The 80s, Queen Dominated The Stadiums". udiscovermusic.com. 27 בפברואר 2024. {{cite web}}: (עזרה) Furniss, Matters (2012). Queen – Uncensored On the Record. Coda Books Ltd. p. 71. ISBN 978-1-9085-3884-0.
We Don't Talk Anymore

"We Don't Talk Anymore" (בעברית: "אנחנו לא מדברים יותר") הוא סינגל שהוקלט על ידי הזמר-יוצר האמריקאי צ'ארלי פות', ביחד עם הזמרת-יוצרת האמריקאית סלינה גומז, מתוך האלבום, Nine Track Mind. השיר יצא לאור ב-24 במאי 2016, על ידי חברת התקליטים אטלנטיק רקורדס, כסינגל השני מתוך האלבום. השיר הגיע למקום הראשון במצעד השירים של רומניה. השיר נכתב על ידי צ'ארלי פות', סלינה גומז ויעקב כשר והופק על ידי צ'ארלי פות'. איגוד תעשיית ההקלטות האמריקאי העניק לשיר את תואר הפלטינה המרובעת, על מכירות של למעלה מארבעה מיליון עותקים במדינה, מה שהופך אותו לאחד מהשירים הנמכרים ביותר במדינה בשנת 2016. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליארד השמעות. הווידאו קליפ הרשמי של השיר פורסם ב-2 באוגוסט 2016, כמה חודשים לאחר צאתו כסינגל. הקליפ מחולק לשני מסכים שונים, בהם ניתן לראות מצד אחד את צ'ארלי פות' ומצד שני את בת זוגו כביכול, כשהם מנהלים את השגרה היומית שלהם, בלי שהם מדברים אחד עם השני. נכון לנובמבר 2022, מונה הצפיות של הקליפ עומד על למעלה מ-2.8 מיליארד צפיות. מידע על היצירה "We Don't Talk Anymore" באתר מיוזיק בריינז מידע על הסינגל "We Don't Talk Anymore" באתר מיוזיק בריינז מידע על היצירה "We Don't Talk Anymore" באתר Discogs סרטון השיר "We Don't Talk Anymore" באתר יוטיוב Charlie Puth - Nine Track Mind, Discogs (באנגלית) Charlie Puth Feat. Selena Gomez - We Don't Talk Anymore, Discogs (באנגלית) Kiss FM Live - #1 HIT RADIO, www.kissfm.ro Charlie Puth (Ft. Selena Gomez) – We Don't Talk Anymore (באנגלית), נבדק ב-2020-06-13 Gold & Platinum, RIAA (באנגלית) We Don't Talk Anymore (feat. Selena Gomez), נבדק ב-2020-06-13 Charlie Puth - We Don't Talk Anymore (feat. Selena Gomez) [Official Video] ARIA CHART WATCH #394, auspOp, ‏2016-11-12 (באנגלית) Certificazioni - FIMI, www.fimi.it (באיטלקית) "Ultratop − Goud en Platina – singles 2017". Ultratop. Hung Medien. Retrieved January 6, 2017. "British single certifications – Charlie Puth featuring Selena Gomez – We Don't Talk Anymore". British Phonographic Industry. Retrieved July 21, 2017. Select singles in the Format field. Select Platinum in the Certification field. Type We Don't Talk Anymore in the "Search BPI Awards" field and then press Enter. Datenbank: BVMI, www.musikindustrie.de Charlie Puth "We Don’t Talk Anymore" | IFPI, ifpi.dk The Official New Zealand Music Chart, THE OFFICIAL NZ MUSIC CHART (באנגלית) Música, El portal de, We Dont Talk Anymore - Charlie Puth / Selena Gomez | EPDM (באנגלית אמריקאית), נבדק ב-2020-06-13 Les certifications, SNEP (בצרפתית) 국내 대표 음악 차트 가온차트!, gaonchart.co.kr Gold/Platinum, Music Canada (באנגלית) The Official Swiss Charts and Music Community, www.swisscharts.com OLiS - oficjalna lista wyróżnień, www.olis.pl (בפולנית) FMQB: Radio Industry News, Music Industry Updates, Nielsen Ratings, Music News and more!, web.archive.org, ‏2016-05-14
Thought I Knew You

Thought I Knew You (בעברית: חשבתי שהכרתי אותך) הוא שיר שהוקלט על ידי הראפרית הטרינידדית ניקי מינאז', בשיתוף הזמר הקנדי דה ויקנד, מתוך אלבום האולפן הרביעי שלה, Queen. השיר נכתב על ידי ניקי מינאז', דה ויקנד, בלי, ג'יי רייד וסטארה, והופק על ידי ג'יי רייד. השיר הוא בסגנון הרית'ם אנד בלוז, ומשלב בתוכו גם אלמנטים של טראפ ומוזיקת פופ. בשיר, מדברים מינאז' ודה ויקנד על מערכת יחסים וכאב לב, לאחר שזוגם, כביכול, לא היה נאמן עבורם. על פי מבקרי המוזיקה שסקרו את השיר, דה ויקנד אף מתמקד בזוגיות עם בנות זוגו לשעבר, הזמרת סלינה גומז, והדוגמנית בלה חדיד. השיר הוא שיתוף הפעולה השני בין השניים, לאחר שמינאז' השתתפה ברמיקס ללהיטו של דה ויקנד, "The Hills". ביחד עם צאת האלבום המלא, הועלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 השמעות. אף על פי שלא יצא כסינגל, הצליח השיר להגיע למקום ה-98 במצעד הבילבורד הוט 100. מגזין HotNewHipHop (אנ') סקר את השיר באומרו כי השיר הוא "כמה ארפג'יואים קצרים מסיבוב מועדונים" וכי "זה כאילו ניקי חיפשה הפוגה רגשית עם רגל אחת מחוץ לדלת. היא מקוננת על דינמיקה שבורה, אך איכשהו אינה מסוגלת לזכור את צעדיה, את תנועותיה של אישה חסרת הומור ועם זאת מפלגת. דה ויקנד צעיר ממנה בכמה שנים, אך לא פחות דוחה. שניהם מחזיקים ביכולות הטיפוח שלהם בכבוד רב". אקשרה אננד מ-The Chronicle (אנ') סקרה את האלבום בו השיר נכלל, Queen, תוך שסקרה את השיר בחיוב ואמרה כי "ההצגה המתמדת בין פעימותיו של המפיק ג'יי רייד לקול הוולטו המסורתי של דה ויקנד מייצרת שיר חלומי ועם זאת ניתנת לניתוח. השיר מתרחק מהמסר הכללי של מינאז' וחסר את העוצמה הגרעינית של השירים האחרים שלה, אך הוא לא פחות חזק רגשית". מידע על הסינגל "Thought I Knew You" באתר מיוזיק בריינז מידע על השיר "Thought I Knew You" באתר AllMusic מידע על הרצועה "Thought I Knew You" באתר ספוטיפיי ניקי מינאז', דה ויקנד, בלי, ג'יי רייד, סטארה Bryan Rolli, First Listen: Nicki Minaj's 'Queen' Is A Great 10-Song Album Hiding Inside A Messy 19-Song Album, Forbes (באנגלית) Da'Shan Smith, Queen: How Nicki Minaj Reasserted Her Status As Hip-Hop Royalty, uDiscover Music, ‏2019-08-10 (באנגלית) Selena Gomez and The Weeknd Break Up: What Went Wrong?, E! Online, ‏Mon Oct 30 18:16:08 PDT 2017 (באנגלית) Bibi Deitz, Bella Hadid and The Weeknd Break Up—for the Second Time, StyleCaster, ‏2016-11-11 (באנגלית) Ariana Yaptangco, Fans Think The Weekend's New Song 'I Thought I Knew You' Is About Selena Gomez, ELLE (באנגלית) The Weeknd and Nicki Minaj Perform 'The Hills' on 'Saturday Night Live': Watch, Billboard, ‏2015-10-11 Thought I Knew You (feat. The Weeknd), נבדק ב-2020-06-13 The Hot 100 Chart, Billboard Nicki Minaj & The Weeknd Walk Away Dignified On "Thought I Knew You", HotNewHipHop (באנגלית) A bold and brash return on Nicki Minaj's 'Queen', The Chronicle
Whip It

Whip It (בעברית: מצליפה בזה) הוא שיר, שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-2 באפריל 2012, על ידי חברות התקליטים יאנג מאני, קאש מאני וריפבליק. השיר הגיע למקום ה-23 במצעד השירים מתחת להוט 100. השיר נכתב על ידי ניקי מינאז', ביורן דיופסטרום, רד וואן, אלכס פי, ויין הקטור ובילאל חאג'י והופק על ידי רד וואן ואלכס פי. השיר מכיל בתוכו את סוגת היורודאנס, תוך שהוא משלב בתוכו גם את סוגת היורופופ. מגזין הבילבורד סקר את השיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. מידע על היצירה "Whip It" באתר מיוזיק בריינז סרטון השיר "Whip It" באתר יוטיוב ניקי מינאז', ביורן דיופסטרום, רד וואן, אלכס פי, בילאל חאג'י, ויין הקטור Nicki Minaj – Whip It (באנגלית), נבדק ב-2020-06-12 Pink Friday: Roman Reloaded by Nicki Minaj, Genius (באנגלית) Nicki Minaj, Billboard Nicki Minaj – Whip It (באנגלית), נבדק ב-2020-06-13 Nicki Minaj: Pink Friday: Roman Reloaded – review, the Guardian, ‏2012-04-05 (באנגלית) Graham, Adam (April 5, 2012). "Review: Nicki Minaj shoots blanks with 'Roman Reloaded'". The Detroit News. The Detroit News. Retrieved May 14, 2012. (ארכיון) Whip It, נבדק ב-2020-06-13
מיהאי באואר

מיהאי באואר (בהונגרית: Bauer Mihály; בודפשט, 20 בספטמבר 1874 - בודפשט, 6 בפברואר 1945) היה מתמטיקאי הונגרי-יהודי, אחיו של אמיל באואר (1883–1956), אדריכל. מיהאי באואר נולד במשפחה יהודית כבנם של יוז'ף באואר (1839–1912) מהנדס במקצועו ושל לאורה שאאר. הוא למד בבודפשט ואחרי שקבל תואר דוקטור ותעודת הוראה לגימנסיה הפך לעוזר פרופסור בשנת 1900, מרצה בשנת 1909 ופרופסור באוניברסיטה הטכנולוגית בשנת 1918. מוריו כללו את גוסטב ראדוש ודיולה קניג. עם ראדוש הוא שיתף פעולה בכתיבת המאמר הראשון שלו בגיל 18. בשל מאמרי המחקר הראשונים שלו שהתקבלו לפרסום בשנת 1894 (בגיל 20), הוענקה לו מלגה לבלות את שנת הלימודים 96–1895 בחו"ל. באואר פרסם שני מאמרים חשובים בשנת 1903. אלה היו אודות משפט קרונקר Über einen Satz von Kronecker אודות גופים מורכבים Über zusammengesetzte Körper מאמרים אלה תרמו תרומה חשובה לשאלתו של לאופולד קרונקר הנוגעת לאפיון שדה המספרים האלגבריים בהתנהגות הפיצול של המספרים הראשוניים שלהם. לאחר נפילת הרפובליקה הסובייטית ההונגרית בשנת 1919, כאשר המרצים של האוניברסיטאית הטכנולוגית נרדפו על ידי הימין השמרני הוא סבל רבות ובכלל סבל מאנטישמיות לאורך רוב חייו. האגודה למתמטיקה ולפיזיקה על שם לוראנד אטווש העניקה לו, כראשון מכל מקבלי פרס זה, את פרס דיולה קניג בשנת 1922 על עבודתו המדעית, שכללה בעיקר את סוגיות באלגברה ובתורת המספרים. לבאואר היו בעיות נוספות להתמודד איתן בנוסף להתנהגות האנטישמית המחפירה של תלמידיו. הוא החל לאבד את ראייתו, מה שעורר בו חרדה רבה. למעשה ראייתו התייצבה ורק בשנים האחרונות לחייו חלה הידרדרות נוספת מעטה. הוא פרש בשנת 1936. האנטישמיות החמירה במלחמת העולם השנייה. באואר חגג את יום הולדתו ה-70 ב-20 בספטמבר 1944, הוא נאלץ לענוד טלאי צהוב ולחלוק את ביתו עם משפחות אחרות. בפברואר 1945 לאחר המצור על בודפשט הוא היה בדרך לקנות טיפות עיניים כשקרס ברחוב וקיבל מכה בראשו. נלקח לבית חולים שם נפטר זמן קצר לאחר מכן. במשך חייו הוא פרסם בהרחבה, בעיקר בכתבי עת מדעיים זרים. חלקם מופיעים בכרך החמישי של פוגנדורף, Pogendorf, Bibliographisch Literarisches Handwörterbuch. הערות לאחד המשפטים של יוהאן פטר גוסטב לז'ן דיריכלה Megjegyzés Dirichlet egyik tételéhez (Mathematikai és Fizikai Lapok, 1894) Zur Theorie der algebraischen Zahlkörper (Mathematische Annalen, 77., 353–356 o., 1916) p-addischer Beweis des zweiten Hauptsatzes von Herrn Ore נכתב יחד עם ניקולאי גריגוריביץ' צ'בוטארב Никола́й Григо́рьевич Чеботарёв, Acta Scientarum Mathematicarum, Szeged, 1928) לקסיקון יהודי הונגרי. מיהאי באואר Magyar zsidó lexikon לקסיקון ביוגרפי הונגרי. מיהאי באואר. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967 מיהאי באואר, מתמטיקאי Bauer Mihály matematikus (névpont.hu) מיהאי באואר, באתר MacTutor (באנגלית) "Születési bejegyzése a pesti neológ izraelita hitközség születési akv. 1293/1874. folyószáma alatt". "Halotti bejegyzése a Budapest VIII. kerületi polgári halotti akv. 3368/1945. folyószáma alatt". "Bauer József halotti bejegyzése a Budapest VI. kerületi polgári halotti akv. 586/1912. folyószáma alatt".